Publication: Magyar Közlöny
Issue: MK-1998-16 (Year: 1998, Number: 16)
Era: 1990-2004
Section: a 40/1998. (III. 6.) Korm. rendelethez
Paragraph Index: 69

(3) Az egészségügyi szolgáltató az elvégzett szolgáltatást az egészségügy társadalombiztosítási finanszírozásának egyes kérdéseiről szóló 103/1995. (VIII. 25.) Korm. rendelet által az adott ellátás jelentésére és elszámolására előírt nyomtatványon, az egészségügyi szolgáltató székhelye (telephelye) szerint illetékes Állami Népegészségügyi és Tisztiorvosi Szolgálat (a továbbiakban: ÁNTSZ) városi, fővárosi kerületi intézetének jelenti. Az ÁNTSZ városi, fővárosi kerületi intézete a teljesítés ellenjegyzése után a jelentést továbbítja a Népjóléti Minisztérium Gyógyító Ellátás Információs Központjának (a továbbiakban: GYÓGYINFOK). A jelentések alapján történő elszámolást — az egészségügyi szolgáltatások szerinti részletezésben — a GYÓGYINFOK küldi meg havonta a Hivatalnak.

Source: https://magyarkozlony.hu/hivatalos-lapok/c08d6593857d515ec3029e59ef09775cb7f92406/dokumentumok/33150d5f5a86bd26068a8a1a4b1dd03cab5243d1/letoltes